Metoklopramid

Metoklopramid nyaéta ubar nu dipaké pikeun ngungkulan sababaraha masalah di esofagus jeung lambung. Ubar ieu dipaké pikeun perawatan jeung nyegah sebel sarta utah ka pasén nu ngarandapan panyakit magh, metoklopramid ogé dipaké pikeun pasén diabétes nu ngabogaan kasulitan dina ngosongkeun padaharan (gatroparesis).

 Sajarah 
Metoklopramid munggaran dimekarkeun dina taun 1964 ku Louis Justin-Besançon jeung Charles Laville. Mimitina ubar  metoklopramid dipaké pikeun ngendalikeun sebel ka pasén nu ngarandapan nyeri sirah jeung migrén, nu tuluy dipaké ogé pikeun nyegah sebel ka pasén nu diakibatkeun ku éfék terapi radiasi jeung kémotérapi kanker. Ubar ieu tuluy dipaké sacara umum di taun 1980 jeung jadi ubar nu ilahar dipaké pikeun ngendalikeun nausea nu disababkeun ku anastési jeung perawatan gastritis.

 Kagunaan 
Ubar ieu geus ilahar dipaké pikeun ngungkulan sababraha kasakit nu aya patalina jeung lambung kayaning rasa panas di beuteung (heartburn), asam lambung, maagh, GERD, nulungan pikeun ngosongkeun padaharan ka pasén nu ngarandapan kasakit diabétes  Metoklopramid dina bentuk tablét oral dipaké pikeun ngubaran simtomatik gastroparesis diabetes akut jeung kambuhan, lian ti éta ngubaran panyakit refluks gastroesofagus (GERD) ka pasén nu gagal ngaréspon terapi tradisional. Salian ti éta metoklopramid ogé dipaké pikeun nyegah sebel jeung utah nu disababkeun ku kémotérapi atawa radiasi pikeun ngubaran kanker.

 Cara gawé 
Metoklopramid gawé kucara ngahambat substansi natural (dopamine), ngagancangkeun pangosongan padaharan jeung pergerakan usus. .Dina ngurangan rasa sebel, metoklopramid gawé kucara ngadorong kadaharan leuwih gancang ti lambung ka usus.

 Cara maké 
Ieu di handap cara maké ubar metoklopramid:

 Pastikeun pikeun maca aturan maké dina kemasan ubar jeung turutkeun aturan dokter 
 Metoklopramid dina bentuk tablét diinum 30 menit saaacan dahar jeung saacan saré. 
 Mun nginum metackopramid dina bentuk sirup, paké séndok takar nu aya dna kemasan supaya dosisna saluyu
 Konsumsi metoklopramid sacara taratur di waktu nu sarua unggal poéna,
 Gejala mun ubar dieureunkeun kayaning ringrang, lieur, nyeri sirah, gulisah, mun pasén ngeureunkeun ubar ieu tampa resép dokter. Pikeun nyingkahan hal ieu, dokter biasana ngurangan dosis sacara saeutik-saeutik,
 Konsultasikeun ka dokter mun kaayaan anjeun teu robah.
 Metoklopramid oral diinum salila 4 nepi ka 12 minggu
 Prosedur oral medis metoklopramid 
 Ulah maké ubar ieu dina sababaraha jenis atawa bentuk (waktu nu sarua) 

 Hal nu kudu diperhatikeun 
Saacan maké metoklopramid, perhatikeun sababaraha hal ieu:

 Jéntrékeun dokter jeung apotéker,mun anjeun miboga alérgi metoklopramid, ubar -ubar lianna, atawa salah sahiji bahan nu aya dina jero metokloropamid, dina bentuk tablét atawa cairan.
 Jéntrékeun dokter jeung apotéker ubar naon waé nu keur diinum, kaaasup ubar hérbal jeung vitamin, kaasup acetaminophen (Tylenol, dll); antihistamine; aspirin; atropine (dina Lonox, dina Lomotil); cyclosporine (Gengraf, Neoral, Sandimmune); barbiturates kayaning  pentobarbital (Nembutal), phenobarbital (Luminal), jeung secobarbital (Seconal); digoxin (Lanoxicaps, Lanoxin); haloperidol (Haldol);insulin; ipratropium (Atrovent); lithium (Eskalith, Lithobid); levodopa (in Sinemet, in Stalevo); ubar pikeun ngungkulan geumpeur, tekanan darah, panyakit usus, motion sickness, sebel, panyakit Parkinson, tukak lambung, atawa masalah kemih; monoamine oxidase (MAO) inhibitors, kaasup isocarboxazid (Marplan), phenelzine (Nardil), selegiline (Eldepryl, Emsam, Zelapar), jeung tranylcypromine (Parnate); ubar narkotika keur rasa nyeri; ubar keur penenang; obat saré; tetracycline (Bristacycline, Sumycin); atawa tranquilizers. Dokter aya kamunngkinan kudu ngarobah dosis pangobatan.
 Jéntrékeun ka dokter mun anjeun keur katarajang atawa kungsi boga panyakit beuteung atawa usus nu mangpet, getihan, soék, pheochromocytoma (tumor di kelenjar leutik deukeut ginjal); atawa kejang-kejang
 Jéntrékeun ka dokter mun anjeun keur katarajang atawa kungsi boga panyakit Parkinson (PD; kalainan sistem saraf nu nyababkeun hésé gerak, ngontrol otot, jeung ngajaga kasaimbangan); tekanan darah tinggi, déprési, kanker payudara; asma; kakurangan glucose-6-phosphate dehydrogenase (G-6PD) (panyakit kalainan getih turunan); kakurangan NADH cytochrome B5 reductase (panyakit kalainan getih turunan); atawa panyakit jantung, haté, atawa ginjal
 Jéntrékeun ka dokter mun anjeun keur hamil, miboga rencana keur hamil, atawa keur nyusuan
 Mun anjeun keur ngajalanan operasi, kaasup operasi huntu, 
 Kudu dipikanyaho mun ubar ieu nyababkeun tunduh. Ulah mawa mobil atawa ngajalankeun mesin nepi ka anjeun apal sajauh mana ubar ieu miboga éfék kana awak anjeun 
 Konsultasikeun ka dokter mun anjeun ngonsumsi alkohol,

 Ulah maké ubar ieu leuwih ti 12 minggu, kusabab miboga résiko tardive dyskinesia, nyaéta gerakan biwir, létah, beungeut, leungeun, jeung tungkai nu teu ka kontrol.

 Interaksi Metoklorpramid 
Interaksi jeung ubar séjén bisa mangaruhan cara gawé ubar jeung ningkatkeun résiko éfék samping nu leuwih bahaya.  Ieu di handap sbabaraha ubar nu interaksi jeunng metoklopramid, konsultasikeun heula ka dokter saacan nginum ubar metoklopramid:

 Promethazine: Interaksi ubar metoklopramid jeung promothazine bisa nyababkeun gejala kayaning parkinson, jeung gerakan otot nu teu normal, ngakombinasikeun ieu ubar bisa ningkatkeun résiko éta.
 Setraline: maké ubar ieu jeung setralyne bisa ningkatkeun résiko kaayan nu langka tapi serius, nu disebut sindrom serotonin, gejalana kayaning linglung, halusinasi, kejang, parobahan ekstrem tekanan darah, ngaronjatna ratug jantung, panas awak, késangan, panas tiris, titinggalian nu teu jelas, kejanng otot atawa kaku, tremor jsb.
 Morphine: Nginum ubar ieu jeung metoklopramid bisa nyababkeun ngurangan éfék metoklopramid, salian ti éta bisa ningkatkeun éfék samping saraf kayaning lieur, tunduh, lingllung, sarta hésé konséntrasi.
 Tramadol: pamakéan ubar ieu jeung metoklopramid bisa nyababkeun kejang.
 Xanax: pamakéan alprazolam (xanax) jeung metklopramid bisa ningkatkeun éfék samping kayaning lieur, tunduh, linglung, sarta hésé konsentrasi.

 Éfék samping 
Éfék samping mangrupa hiji éfék nu teu dipiharep tina ubar. Éfék samping ieu bisa mangrupa-rupa di sababaraha jalma gumantung kana kaayaan panyakit, umur, beurat awak, jinis kelamin, étnis, jeung sababaraha kaayaan kaséhatan lianna. Ieu di handap sababaraha éfék samping nu bisa karasa sanggeus nginum metoklopramid:

 Nyeri sirah, lieur, halusinasi
 Sebel, utah, diaré,  panas awak, kejang
 Lalungsé, tunduh, leuleus, 
 Parobahan siklus méntruasi
 Impotén
 Ginekomastia.
 Galaktorea atawa ci susu nu teu kaluar.

 Leungeun atawa suku nu ngadégdég atawa trémor
 Pergerakan otot dina beungeut nu teu bisa ka kontrol (ngagayem, ngétap, létah nu gerak, ngiceup, gerakan bola panon).

 Tutumbu kaluar 

 Éfék Sampng Metoklopramid
 Interaksi Ubar Metoklopramid

 Rujukan 

Kategori:Ubar